Batseba rouklaag na Uria se dood. Nadat haar routyd verby is, laat Dawid haar haal en hy neem haar in sy huishouding op. Sy word sy vrou en sy bring vir hom ‘n seun in die wêreld.
In dieselfde asem kondig die Here sy straf aan: Die swaard van die Here sal vir ewig nie van sy huis wyk nie.
Dawid besef onmiddelik sy sonde! Hy verset hom nie en probeer sy saak regverdig nie. Hy bely en soek die Here onmiddelik op!
En Dawid sê vir Natan: Ek het gesondig teen die HERE! En Natan sê vir Dawid: So het die HERE dan ook u sonde vergewe: u sal nie sterf nie. (2 Samuel 12:13 AFR1953)
Dit was die pad wat Dawid geloop het. Hy het gebid en met baie trane diep geworstel oor sy sondes. Hy het diep hartseer gehuil oor sy kinders se sondes en soos wat elkeen van hulle dood is, want hy het goed geweet dat dit sy sonde is wat op hulle gewreek word.
Daarby het hy baie opreg en met onbeskryflike berou by die Here gesmeek vir vergifnis van sy sondes.
Daarmee Het Dawid simbolies ook sy sondes bely en gesmeek dat die Here hom rein moet maak deur die smet van sy sondes te verwyder.
Dis hoe iemand is wat vir die Here ‘n vreugde is: Hy is iemand wat smekend na die Here toe vlug as hy verkeerd gedoen het. En hy is iemand wat sy saak met God in die reine bring.
My sonde het ek U bekend gemaak, en my ongeregtigheid het ek nie bedek nie. Ek het gesê: Ek wil aan die HERE my oortredinge bely; en U het die ongeregtigheid van my sonde vergewe. Sela. (Psalms 32:5 AFR1953)
Daarmee het God die dinge wat ons van Hom af gekei het, uit die pad geskuif, sodat ons in ons gebedslewe en bekeringslewe vrye toegang na sy ewige teenwoordigheid toe kan hê.
Ons kan Dawid dus volg in die eienskap wat hy gehad het wat gemaak het dat die Here hom so lief gehad het: dat hy ‘n man na God se hart was!